Troop Update | stltroop821
lauratague 9:36 pm on March 15, 2020	Permalink Reply
← March 2020 Scrip Orders
On-line Merit Badges → Vrae & Antwoorde - GASVRY
Soek na 'n onderwerp met 'n sleutelwoord of kliek op 'n vraag vir 'n antwoord
Moet ek geregistreer wees om my besigheid te lys?
Ja, die eerste stap om jou jou besigheid op GASVRY te lys is om as Minibladeienaar te restisteer
Volg daarna die stappe soos uiteengesit in die V&A: Ek wil my besigheid lys - Wat is die stappe?
Mag ek meer as een besigheid lys?
Ja, 'n gebruiker wat as minibladeienaar geregsitreer is kan soveel besighede lys as wat hy besit en bestuur
Indien die besighede op verskillende persele bedryf word, sal elke besigheid op sy eie miniblad bemark word en die jaarlikse subskripsiefooi is van toepassing op elke miniblad
Indien die minibladeienaar verkillende kategorie-dienste op dieselfde perseel bedryf kan al die verwante dienste op dieselfde miniblad bemark word. (Byvoorbeeld - 'n Wynplaas dien ook as 'n Trou Venue, verskaf Verblyf en het ook sy eie Restaurant) Slegs 'n enkel jaarlikse subskrisiefooi is van toepassing, indien die minibladeienaar ook die eienaar van al die ander dienste op die perseel is.
Let wel: Indien hierdie dienste as aparte besighede op dieselfde perseel bedryf word sal slegs die primêre besigheid gelys word en die ander dienste sal slegs op die miniblad genoem kan word, maar geen kontakbesonderhede of ander inligting soos skakels na die ander besighede se webtuistes sal gelys kan word nie.
Sou die besigheidseienaar verkies dat elke besigheid op sy perseel afsonderlik gelys word vir optimale blootstelling, sal die jaarlikse subskripsiefooi van toepassing wees vir elke miniblad wat geskep word.
Wat is ingesluit in my miniblad pakket?
Bemark jou besigheid se promosies gratis
Ontvang statistiek op miniblad se besoeke
Miniblad instandhouding is maklik
Kliënte & gaste kan stergraderings toeken
Word maklik gevind deur volledige soek funksies
Een besigheid kan onder verskeie kategorie-dienste gelys word
Plaas verkeie foto's van jou besigheid op jou miniblad
Koppel artikel inskrywings aan jou miniblad
Gasteboek inskrywings & kommentaar
Skakels na jou sosiale media
365 dae geldig
Hoe gaan ek te werk om 'n Gasteboekinskrywing op 'n miniblad te doen?
Slegs geregistreerde gebruikers kan Gasteboekinskrywings op ‘n miniblad doen
Indien jy reeds geregistreer is as ‘n gebruiker kan jy na die Gasteboek afdeling van ‘n miniblad gaan en ‘n inskrywing doen en stuur
Na goedkeuring sal jou inskrywing in die Gasteboek van die miniblad gepubliseer word
Ek wil my besigheid lys - Wat is die stappe?
Kliek op die Registreer knoppie om jou profiel as 'n Besigheidseienaar te skep
Lees en aanvaar die Bepalings & Voorwaardes van die Beleid
Volg die Lys jou besigheid skakel om jou besigheid op GASVRY te bemark
Selekteer jou sakpas betaalopsie
Koekeloer na die voorskou van jou miniblad en bring wysigings aan totdat jy tevrede is met die resultaat
(neem kennis dat die "Gasteboek- en Kommentaar"-afdelings eers na aktivering op jou miniblad sal vertoon)
Stuur jou aansoek na GASVRY
GASVRY verifiëer jou aansoek en stuur goedkeuring per epos
Jou aansoek wag tans in jou aansoekmandjie en kan na goedkeuring uitgekas en betaal word volgens die betaalopsie wat jy gekies het
GASVRY ontvang 'n kennisgewing van jou suksesvolle betaling en aktiveer jou besigheid se miniblad
Welkom by GASVRY!
Wat is die jaarlikse koste om my besigheid te bemark?
Die koste om 'n enkel besigheid op GASVRY te bemark word jaarliks hersien. GASVRY bied 'n 33% korting as 'n spesiale 'Welkom Aanbod' aan vir 2019.
Betaalopsies vir die jaarlikse intekening: (2019 Tariewe)
Eenmalige betaling R2,000 per jaar
of R550 per kwartaal
of R200 per maand
Betaalopsies vir die jaarlikse intekening: (Normale Tariewe)
Eenmalige betaling R3,000 per jaar
of R825 per kwartaal
of R300 per maand
Hoeveel foto's kan ek vir my miniblad oplaai?
Ons beveel ‘n minimum van 9 foto’s en ‘n maksimum van 24 foto’s aan
(Let wel : Die grootte van elke foto mag nie meer as 1Mb wees nie)
Kan ek die foto's op my miniblad verander en nuwe foto's oplaai?
Ja, foto’s kan vanaf die minibladopsomming op jou profiel geredigeer word
Sommige of alle foto’s kan verwyder word en nuwe foto’s kan opgelaai word
Die wysigings sal na goedkeuring deur admin gepubliseer word
Kan besoekers na my besigheid se webtuiste vanaf my miniblad skakel?
Ja, GASVRY maak dit maklik vir besoekers om selfs meer inligting oor jou besigheid aan hul vingerpunte te hê deur ‘n direkte skakel na jou besigheid se webtuiste op jou miniblad op te stel
Hoe kan besoekers my per epos kontak?
Alhoewel jou eposadres nie sigbaar is op jou miniblad nie, kan besoekers jou direk per epos kontak vanaf jou Miniblad deur slegs die “Kontak Ons” vorm te voltooi en te stuur en hul boodskap sal direk in jou epos inboks beland
Kan ek promosies bemark op my miniblad?
Ja, om vergunning om spesiale aanbiedinge van jou besigheid op GASVRY te bemark is ingesluit by jou jaarlikse bemarkingsfooi
Voltooi slegs die Promosie Indieningvorm met die besonderhede van jou promosie en laai bemarkingsmateriaal in .pdf vorm op en stuur aan Admin
Na goedkeuring sal jou promosie op jou miniblad gepubliseer word – absoluut gratis
Kan ek my sosiale media skakels aan my miniblad koppel?
Ja, voltooi die sosiale media skakels in die toepaslike velde wanneer jy die aansoekvorm voltooi om jou miniblad op GASVRY te bemark en besoekers sal direk kan skakel na al jou besigheid se sosiale media platforms vanaf jou miniblad
Kan ek my artikel aan my miniblad koppel?
Ja, alle artikels wat jy as minibladeienaar indien sal aan jou miniblad gekoppel word en kan in GASVRY Artikels gelees word
Word kommentaar goedgekeur voordat dit gepubliseer word?
Ja, GASVRY redigeer alle kommentaar wat ingedien word en gee minibladeienaars ook die geleentheid om te reageer op negatiewe kommentaar alvorens dit gepubliseer word
Doen GASVRY besprekings?
GASVRY hanteer geen besprekings nie en neem geen kommissie nie, maar laat jou die keuse om besprekings direk met die gasheer te maak, te bevestig en te betaal
Indien 'n besigheid gebruik maak van 'n besprekingskalender sal ons 'n direkte skakel daarna op die besigheid se miniblad plaas. Besoekers kan dan gerieflik kyk na beskikbaarheid en besprekings direk op die besigheid se besprekingskalender doen, of hulle direk kontak.
Ek het my wagwoord vergeet - hoe maak ek nou?
Kliek op die Verlore wagwoord? skakel
Voltooi jou eposadres in die verlangde spasie op die "Wysig Wagwoord" skerm en stuur jou versoek
Jy sal 'n epos ontvang met 'n nuwe rekenaar gegenereerde wagwoord (hierdie wagwoord is slegs vir jou sigbaar en kan nie deur admin of enige ander gebruiker gesien word nie)
Teken aan met die nuwe wagwoord wat jy per epos ontvang het, om toegang tot jou profiel te verkry
Dit word aanbeveel dat jy jou die rekenaar gegenereerde wagwoord op jou profiel se paneelbord wysig na 'n wagwoord wat jy maklik sal onthou
Hoe skep ek my profiel?
Kliek op die Teken In knoppie en voltooi jou besonderhede op die vorm om as 'n gebruiker geskep te word
Skep jou Gebruikersnaam en wagwoord (gebruik die naam van jou besigheid as Gebruikersnaam OF jou naam en van indien jy ‘n besoeker is)
Kies jou gebruikersrol - Is jy 'n minibladeienaar of 'n besoeker?
Jy sal 'n epos ontvang wat jou Intekenbesonderhede bevestig
Jy is nou 'n gemagtigde gebruiker en kan jou besigheid se miniblad opstel of bloot lekker kuier as besoeker
Kan ek besonderhede op my miniblad wysig nadat dit gepubliseer is?
Ja, enige besonderhede (met uitsondering van jou gebruikersnaam) kan vanaf die minibladopsomming op profiel geredigeer word
Sal ek kan sien hoeveel besoekers my miniblad besoek?
Ja, statistiek is beskikbaar op jou profiel se Statistiekbladsy ten opsigte van die aantal besoeke wat jou miniblad ontvang het die afgelope 7 dae
Hoe dien ek 'n artikel in?
Selekteer "Artikel Inskrywing" op die Hoof Kieslys op die Tuisblad
(Let wel : Jy moet geregistreer wees as 'n gebruiker op GASVRY om jou artikels te kan indien)
Voltooi die die vorm en laai foto's op vir jou artikel
Jy kan ook 'n video oplaai in jou artikel deur die toepaslike URL in die videoskakel veld in te vul
Voltooi die naam van die outeur of besigheid
Voltooi die naam wat jy as handtekening op jou artikel wil laat verskyn (Byvoorbeeld, die besigheid of outeur se naam is "Pannekoek Koffiehuis" en jou handtekening se naam is "Kaneeltjie")
Kliek op die "Stuur vir admin" knoppie
Jou artikel sal deur admin hersien word en na goedkeuring op GASVRY gepubliseer word
Wie kan artikels op GASVRY indien?
Enige persoon wat as ‘n gebruiker (Minibladeienaar of Besoeker) geregistreer is, kan artikels indien
Kan ek my intekening aanlyn betaal?
Ja - GASVRY se aanlyn betaalopsie is maklik, veilig en verskaf 'n volledige epos volgspoor
Hoe werk GASVRY se aanlyn betaling?
Wanneer jy die aansoekvorm voltooi om jou besigheid te lys, is die betaalopsie keuse wat jou sak pas, die eerste stap wat jy neem
Jy kan besluit of jy jou jaarlikse intekening eenmalig, kwartaalliks of maandeliks wil betaal
Aanlyn betalings word per kredietkaart via PayFast (Pty) Ltd (wat die goedgekeurde betaalpoort vir betalings aan GASVRY is) gemagtig. Ons stoor geen kredietkaart besonderhede van u besigheid op ons stelsel nie
Naam (verpligte veld)
E-posadres (verpligte veld)